|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Urbaario – kokoelma kaupunkilöytöjä**  MOK-jakson 2. oppitunti  (Samuli Holtari ja Milla Tahvanainen) | | | | | | | | | |
| **Ajankohta:** Syksy 2022, MOK-jakson 2. oppitunti | | **Luokka-aste:** 5. luokka | | | **Oppiaine:** kuvataide | | | **Aihe / teema / ilmiö:** Urbaario-näyttely, Kulttuurin virta -museovierailu | |
| **Keskeiset käsitteet / taidot:** Mobiilikuvaus: pikseli, raakakuva, sommittelu, kuvakoko, rajaus, kuvakulma, tarkennus, valotus, itsearviointi | | | | | | | | | |
| **Laaja-alaisen osaamisen tavoitteet (L1–L7) täsmennettyinä:**  **L4** Monilukutaito: Oppilaat kehittävät monilukutaitoaan tuottamalla kuvallista tietoa mobiilikuvauksen perusteita harjoitellessaan. Oppilaita kannustetaan ympäristönsä havainnointiin.  **L5** Tieto- ja viestintäteknologinen osaaminen: Oppitunnilla oppilaat harjaannuttavat omaa tieto- ja viestintäteknologista osaamistaan tutustumalla mobiilikuvauksen periaatteisiin ja harjoittelemalla mobiilikuvausta eri tehtävänantojen kautta. Oppilaita kannustetaan tunnilla aikana luovaan ja yhdessä tapahtuvaan toimintaan. | | | **Sisällöt (S1–Sx) täsmennettyinä:**  Kuvataide:  **S1** Omat kuvakulttuurit: Oppitunnin aikana oppilaat harjoittelevat havaitsemaan oman kuvakulttuurinsa yhteyksiä esimerkiksi lähiympäristöönsä ja luokan yhteisöön. Mobiilikuvauksen avulla oppilaat ottavat kuvia oman kuvakulttuurinsa kautta.  **S2** Ympäristön kuvakulttuurit: Oppitunnilla tapahtuvan mobiilikuvauksen lähtökohtana ovat oppilaiden ympäristön kuvakulttuurit ja siellä esiintyvät elementit. Oppilaat harjoittelevat mobiilikuvauksen myötä tunnistamaan näitä elementtejä ja oppivat näin luomaan omaa mediakulttuuriaan. | | | | **Tavoitteet (T1–Tx) täsmennettyinä:**  Kuvataide:  **T2:** Raakakuvan tutkimisharjoituksessa oppilaita kannustetaan vuorovaikutteiseen keskusteluun ja oman mielipiteensä rohkeaan esittämiseen.  **T5:** Mobiilikuvausta harjoitellaan oppitunnilla ryhmissä, joissa oppilaat pystyvät toisiaan auttaen kehittämään kuvallisen tuottamisen eli tässä tapauksessa mobiilikuvaukseen liittyviä taitojaan.  **T6:** Oppilaiden tehtävänä on tunnilla harjoitella valokuvauksen peruskäsitteiden kautta sitä, mikä merkitys näiden elementtien muuttamisella on itse kuvaan. Mobiilikuvausta harjoittelemalla oppilaat harjaannuttavat siis myös osaamistaan kuvallisen vaikuttamisen keinoista. | | |
| **Työskentelyn tavoitteet:** Oppilaat tutustuvat valokuvauksen ja etenkin mobiilivalokuvauksen perusteisiin sekä peruskäsitteisiin. Pienissä ryhmissä harjoitellaan kuvan ottamista valokuvauksen käsitteiden avulla ja luodaan otetuista kuvista esitys. Esitellään kuvia muulle luokalle. | | | | | **Opettajan omia tavoitteita:** | | | | |
| **Toiminnan suunnitelma** | | | | | | | | | |
| **Ajankäyttö (päivät, tunnit tai min.)** | **Toiminta ja mahd. teoreettinen perusta** | | | **Organisointi (esim. toiminnan tarkempi kuvaus, oppimisympäristöt, eriyttäminen)** | | **Osaamisen ja työskentelyn arviointi** | | | **Muuta (esim. etukäteis- ja jälkityöt, materiaalit)** |
| 10–15 min  30–35 min  Pari minuuttia | Mobiilikuvauksen perusteisiin ja peruskäsitteisiin tutustuminen  Mobiilikuvauksen harjoittelu  Työskentelyn arviointilomakkeen täyttäminen | | | Kuunnellaan ensin herättelytehtävänä katkelma (alusta kohtaan 2:58 asti) Yle Puhe -radiohaastattelusta *Laskennallisen valokuvauksen ihme*. Siinä Juuso Pekkinen haastattelee mobiililaitteiden kamerateknologian asiantuntija Markus Turtista, joka selittää, miten digikameralla otettu kuva syntyy. Annetaan oppilaille kuuntelun jälkeen mahdollisuus esittää ajatuksia tai kysymyksiä.  Käydään yhdessä keskustellen läpi PowerPoint-esityksen dia, jossa esitellään mobiilikuvauksen peruskäsitteitä. Näytetään myös seuraava dia, jossa ovat vierekkäin raakakuva (vas.) ja käsitelty kuva (oik.). Kysytään oppilailta, kumpi kuvista voisi olla raakakuva sekä millaisia eroavaisuuksia oppilaat kuvien välillä havaitsevat.  Oppilaat jaetaan 2–3 hengen ryhmiin. Jokainen ryhmä tarvitsee yhden mobiililaitteen, jolla ottaa kuvia. Oppilaat harjoittelevat kuvien ottamista niin, että ottavat jokaiseen alla olevaan käsitteeseen liittyen kaksi erilaista kuvaa: esim. kuvakulman tapauksessa samasta kohteesta voi ottaa kuvan ylä- ja alaviistosta.  Oppilaat saavat mieluusti liikkua myös luokan ulkopuolella ja valita kuvauskohteensa itse. Oppilaat ottavat siis yhteensä 10 (5 x 2 kuvaa) kuvaa alla oleviin käsitteisiin liittyen (oppilaita voi ohjeistaa ottamaan ryhmälleen kuvan aiemmin näytetystä diasta, jossa peruskäsitteet on selitetty):   * Sommittelu * Rajaus * Kuvakulma * Tarkennus * Valotus   Kun oppilaat ovat ottaneet kaikki kuvat, he palaavat luokkaan ja luovat ryhmänsä kanssa esim. PowerPoint- tai Google Slides -esityksen, johon laittavat viidelle dialle otsikoksi yllä olevat käsitteet ja vierekkäin ottamansa kaksi erilaista kuvaa.  Kun kaikki ryhmät ovat palanneet luokkaan ja luoneet kuvistaan esityksen, voidaan oppilaiden ottamat kuvat esitellä käsite kerrallaan muulle luokalle, esim. yksi ryhmä per käsite.  Oppilaat täyttävät oppitunnin lopuksi työskentelyn arviointilomakkeesta itsearviointitaulukon 5. oppitunnin ruudut. Lomakkeen täyttäminen voidaan tarvittaessa antaa myös kotitehtäväksi. | | Arviointi toteutetaan monialaisen oppimiskokonaisuuden aikana pääasiassa formatiivisesti eli oppilaiden työskentelyä havainnoidaan tunnin aikana ja annetaan välitöntä palautetta, mikäli sille on tarvetta. Keskitytään etenkin positiiviseen ja kannustavaan palautteeseen. Arvioinnissa otetaan huomioon myös se, kuinka oppilaat ottavat toisensa huomioon sekä miten he tuovat työskentelyssä käyttöön luovuutensa. | | | PowerPoint-esitysmateriaalin avaaminen  Linkki radiohaastatteluun: <https://areena.yle.fi/audio/1-4583878>  Kuuntelutehtävän linkin avaaminen ja äänentoiston toimivuuden varmistaminen  Esiteltävät valokuvauksen peruskäsitteet:   * Kuvakoko * Sommittelu (*apuruudukko* -hyperlinkki vie Google Chrome -selaimella oikeaan kohtaan sivulla, muilla selaimilla se täytyy etsiä itse) * Rajaus * Kuvakulma * Tarkennus * Valotus (*napauttamalla ruutua* -hyperlinkki vie Google Chrome -selaimella oikeaan kohtaan sivulla, muilla selaimilla se täytyy etsiä itse)   Jos aikaa jää, oppilaat voivat katsoa Yle Areenasta lapsille suunnatun Fotarit-valokuvaussarjan jakson (kesto n. 12 min.). Jakson voi valita esim. sen perusteella, aiotaanko kuvakävely toteuttaa luokan kanssa seuraavalla oppitunnilla luonto- vai kaupunkiympäristössä.  [Jakso 4: Luontokuvaus](https://areena.yle.fi/1-4666437)  [Jakso 9: Katukuvaus](https://areena.yle.fi/1-4666439) |

Opetuksen suunnitelmapohja on mukailtu Itä-Suomen yliopiston harjoittelukoulun opetuksen suunnitelmapohjasta.